15.2.2022 г.
BG
Официален вестник на Европейския съюз
L 33/35
Указания за ползване на декларацията за съответствие на въздухоплавателното средство — формуляр 52 на ЕААБ 1.
ЦЕЛ И ОБХВАТ 1.1.
Ползването на декларацията за съответствие на въздухоплавателното средство, издадена от производствена организация, която произвежда съгласно част 21, раздел А, подчаст Е, е описано в точка 21.А.130 и съответните приемливи средства за постигане на съответствие (ПСС). 1.2.
Целта на декларацията за съответствие на въздухоплавателното средство (формуляр 52 на ЕААБ), издадена съгласно част 21, раздел А, подчаст Ж, е да предостави възможност на притежателя на подходящ сертификат за одобрение за производствена организация да се възползва от правата за получаване на индивидуално удостоверение за летателна годност на въздухоплавателното средство, и, при поискване, сертификат за шум от компетентния орган на държавата членка на регистрация.
2.
ОБЩИ РАЗПОРЕДБИ 2.1.
Декларацията за съответствие трябва да отговаря на образеца, включително номерата и местата на полетата.
Размерите на всяко поле могат обаче да се променят в съответствие с информацията в него, но не до степен, която би направила декларацията за съответствие неразпознаваема.
Ако има каквито и да било съмнения, следва да се проведе консултация с компетентния орган. 2.2.
Декларацията за съответствие трябва да бъде предварително отпечатана или изготвена на компютър, но и в двата случая отпечатаният текст и знаци трябва да бъдат ясни и четливи.
Предварително отпечатване на текст е разрешено в съответствие с приложения образец, но не е разрешено да се отпечатват други декларации за сертифициране. 2.3.
Декларацията може да се разпечата на компютър или да се попълни на машина или на ръка с печатни букви за по-добра четливост.
Това може да стане на английски език и ако това е целесъобразно, на още един или няколко от официалните езици на държавата членка, която издава декларацията. 2.4.
Одобрената производствена организация съхранява копие от декларацията и от всички съответни притурки.
3.
СЪСТАВЯНЕ НА ДЕКЛАРАЦИЯ ЗА СЪОТВЕТСТВИЕ ОТ ИЗДАВАЩИЯ ОРГАН 3.1.
За да бъде валидна декларацията, трябва да бъдат попълнени всички полета. 3.2.
Не може да бъде издадена декларация за съответствие на компетентния орган на държавата членка на регистрация, ако не е одобрен проектът на въздухоплавателното средство и монтираните продукти. 3.3.
Информацията, изисквана в полета 9, 10, 11, 12, 13 и 14, може да се предостави чрез посочване на отделни документи, които производствената организация съхранява, освен ако компетентният орган реши друго. 3.4.
Не се предвижда настоящата декларация за съответствие да включва оборудване, което може да бъде необходимо да се инсталира с цел спазване на приложимите експлоатационни правила.
Някои от тези отделни продукти обаче могат да бъдат включени в поле 10 или в одобрения типов проект.
В тази връзка се напомня на операторите за тяхната отговорност да осигурят спазване на приложимите експлоатационни правила по отношение на техните конкретни дейности.
Поле 1
Впишете държавата на производство.
Поле 2
Компетентният орган, който издава декларацията за съответствие под нейно ръководство.
Поле 3
В това поле трябва да се отпечата предварително уникален сериен номер за целите на контрола върху декларацията и за проследяване.
Може да се направи изключение при генериран от компютър документ, когато не е необходимо номерът да бъде предварително отпечатан, ако компютърът е програмиран да генерира и отпечатва уникален номер.
Поле 4
Пълното наименование и адреса на местонахождението на организацията, която издава декларацията.
Това поле може да бъде предварително отпечатано.
Поставянето на логотипи и други знаци е разрешено, ако логотипът може да се събере в рамките на полето.